Þau ykkar sem lesa reglulega umræður á síðunni vita eflaust vel af Eyþóri en hann hefur farið mikinn með frábær innlegg í umræðurnar á síðunni . Það er stefna okkar á Kop.is að gera síðuna enn öflugri og virkja mikilvægasta hluta hennar – ykkur lesendurna – og því fannst okkur tilvalið að bæta einum virkasta „ spjallaranum “ við hópinn . Við bjóðum Eyþór velkominn í hópinn og ég vona að þið takið vel á móti honum . Ég hlakka til að sjá hvað í honum býr nú þegar við höfum gefið honum lausan tauminn . Annars er þetta opinn þráður – ræðið það sem þið viljið . Velkominn Eyþór . . Afsakið piltar en ég er enn að reyna að skilja hvað fór úrskeiðis í norður London . Allskyns skít hefur verið kastað til að útskýra tapið bara til að athuga hvað festist . Ég er til dæmis ekki að kaupa þessa skýringu að okkar menn hafi ekki mætt til leiks með rétt hugarfar . Gagnrýni á Gerrard er í þessu tilliti sérstaklega ótrúverðug enda er hann alltaf með höfuðið í lagi . . Og að Arsenal sé með heimsklassa miðju í samanburði við Liverpool get ég ekki keypt heldur . Mér finnst skoðanir sveiflast eftir því hvernig vindurinn blæs . Ramsey er til dæmis í hörku stuði núna en bara í undanförnum leikjum , það þarf að halda áfram í lágmark eitt til tvö ár svo að hann komist í heimsklassa . Prófum að setja tilfinningarnar til hliðar , horfum á tölurnar og staðreyndir einar og sér , og berum saman leikinn gegn WBA : . 1 ) Flanagan spilaði gegn Arsenal en Johnson gegn WBA 2 ) LFC var á útivelli gegn Arsenal en heima gegn WBA 3 ) Arsenal var með einn afturliggjandi miðjumann ( Arteta ) , þrjá sókndjarfa miðjumenn ( Rosicky , Ramsey , Cazorla ) og tvo framherja ( Özil og Giroud ) . WBA var hins vegar með þrjá afturliggjandi miðjumenn ( Yacob , Mulumbu , Amalfitano ) og í raun þrjá framherja ( Sessegnon , Anelka , Anichebe ) en ekkert þar á milli . 4 ) Cissokho átti bara 9 sendingar í fyrri hálfleik gegn Arsenal , eða helmingi færri á mínútu en gegn WBA 5 ) Gerrard átti 78 sendingar gegn Arsenal en 63 gegn WBA , 87% nákvæmni í báðum leikjum ( lék hann betur gegn Arsenal en WBA ? ) Heimild : Opta stats á liverpoolfc.com . Ég er hins vegar sammála leikskýrslunni að Wenger hafi nánast unnið leikinn með því að setja stilla upp fjölmennri og framliggjandi miðju . Á sama tíma setti BR inn grænjaxlinn Flanagan í staðinn fyrir einn besta kantmann deildarinnar . Og Cissokho átti afar slakan leik , sem hann kemst bara upp með þegar allar aðrar stöður LFC eru vel mannaðar . Að setja grænjaxl og slakan kantmann inn gegn fjölmennri miðju með góðri miðju gengur ekki . . Ég held sem sagt að LFC hafi ekki tapað vegna þess að Arsenal sé betra lið , eða að 3-5-2 gangi ekki , eða að hugarfarið hafi ekki verið rétt . Heldur skrifast þetta á BR – hvernig hann blandaði saman leikkerfi og leikmönnum : tveir veikir hlekkur spiluðu á sterkasta svæði andstæðingsins . . Ennfemur , ef leikkerfið þarf að ráðast algjörlega af mannaflanum hverju sinni , þá sýnir það að breidd LFC er hættulega lítil . Mér fannst svolítið áhugavert að sjá uppstillinguna á liðinu eins og hún var eftir að Enrique kom inn á í byrjun seinni hálfleiks í síðasta leik . Þá voru inni á vellinum 8 leikmenn ( Johnson , Agger , Skrtel , Enrique , Lucas , Henderson , Gerrard og Suarez ) sem hefðu getað verið saman í liði haustið 2011 , þegar Dalglish var ennþá stjóri . Þeir þrír sem ekki voru í þessum hóp voru Mignolet , Coutinho og Sturridge . Það er reyndar líka athyglisvert að þrátt fyrir að þessir 8 hafi allir verið í liðinu haustið 2011 , þá held ég að þeir hafi aldrei spilað leik saman keppnistímabilið 2011 / 2012 , annaðhvort komu meiðsli eða leikbönn í veg fyrir það .